stanford-oval/wikipedia huggingface dataset:
מגנוליות מפלדה
תקציר העלילה

טרובי ג'ונס (דולי פרטון) היא בעלת סלון יופי בעיירה קטנה בלואיזיאנה. היא עובדת קשה לפרנסת המשפחה בעוד שבעלה ספאד (סם שפרד) עובד בעבודות מזדמנות ומובטל לעיתים קרובות. טרובי מקבלת לעבודה את אנל דופוי (דריל האנה) שהגיעה לעיירה לאחר שבעלה הסתבך בפלילים וברח ממנה. במשך הזמן היא מתאקלמת בעיירה ועוברת תהליך התקרבות לדת עד שהיא נהפכת לנוצריה אדוקה.
לסלון מגיעות שלבי איטנטון (ג'וליה רוברטס) ואמה מלין איטנטון (סאלי פילד). שלבי מתכוננת לנישואיה עם ג'קסון (דילן מקדרמוט), עורך דין עשיר האוהב אותה ומסכים להינשא לה על אף שהיא סובלת מסוכרת מסוג 1, תלויה באינסולין והרופאים הזהירו אותה שאם תהרה, היא תסכן את חייה. הוא מוכן לאמץ ילד.
גם האלמנה העשירה קליירי בלצ'ר (אולימפיה דוקאקיס), אלמנתו של ראש העיירה מגיעה לסלון להסתפר לפני החתונה והן מתחילות לרכל. שלבי מקבלת התקף היפוגליקמיה מאבדת לזמן קצר את הכרתה ומטופלת מיד בידי אמה המסורה.
עוד מגיעה למקום וויזר בודרו (שירלי מקליין) אלמנה משני בעלים, עצבנית ותוקפנית המסתובבת בעיירה עם כלב הסן ברנרד שלה.
החתונה נערכת בבית משפחת איטנטון בשמחה ובריקודים ובסופה מלין נפרדת בצער משלבי.
לאחר זמן מגיעה שלבי לביקור אצל אמה ובחשש היא מגלה לה שלמרות אזהרות הרופאים, היא בהיריון. מלין מקבלת זאת בדאגה ולא בשמחה, למגינת ליבה של שלבי.
שלבי יולדת את ג'ק, אך עד מהרה התברר שכליותיה לא עמדו במעמסה והפסיקו לתפקד. שלבי מתחילה בטיפולי דיאליזה וממתינה להשתלת כליה.
מלין מחליטה לתרום כליה לשלבי. הניתוח עובר בהצלחה והכליה נקלטת אבל כעבור מספר חדשים מתחיל תהליך דחייה ומצבה של שלבי מידרדר עד שיום אחד מוצא אותה ג'קסון מחוסרת הכרה. היא מובהלת לבית חולים אך הכרתה לא שבה אליה ולאחר תקופה שבה אימה נלחמת על החלמתה ללא הצלחה, מפסיקים הרופאים את ההנשמה בהסכמת המשפחה.
כל העיירה ובעיקר חברותיה של מלין נוכחים בהלוויה. החברות מעודדות את מלין שתוהה מדוע נלקחה שלבי ממנה.
לאחר ההלוויה מתחתנת אנל עם סמי, צעיר מקומי, ונכנסת להיריון. היא מבקשת ממלין לקרא לבת שתיוולד לה בשם שלבי ומלין מסכימה. אנל מובהלת לבית החולים בג'יפ של ספאד וחיים חדשים מתחילים.
הערות שוליים

↑  ביקורת של צבי גורן על "מגנוליות מפלדה" בתיאטרון בית צבית באתר "הבמה"
מבוא שילה

מצפה
רמון
מצפה
רמון
מבוא שילה הייתה היאחזות נח"ל שהוקמה בשנת 1976. בשנת 1980 הפכה לבסיס צבאי.
היאחזות מבוא שילה הוקמה ב־26 אוגוסט 1976 (ל' אב ה'תשל"ו) צפונית לכוכב השחר ליד חורבת ג'יבעית. באוקטובר 1976 תואר בעיתון כ"מאחז חדש, שהוא עדיין מחנה אוהלים עם ראשיתם של מבנים קשים יותר". ביולי 1980 הוא הפך לבסיס צבאי של חיל התותחנים.
כיום משמש הבסיס את כוחות צה"ל המבצעים פעילות ביטחון שוטף באזור. חלק מהבסיס נטוש.
לאחר רצח מלאכי רוזנפלד באזור הקימו תושבים מהאזור מאחז במקום, וקראו לו מלאכי השלום, לזכר שלום (שולי) הר-מלך ומלאכי רוזנפלד, שנרצחו בכביש הסמוך, בשני פיגועים בהפרש של 12 שנים זה מזה.
אסונות באזור

9 בדצמבר 1985 אירעה בבסיס שרפה שבה נספו שמונה חיילים.
ב-22 באפריל 1990, התנגשו שני מסוקי יסעור במהלך טיסת אימון וצנחו בוערים למרגלות הבסיס. בתאונה זו נספו שבעה אנשי צוות אוויר.
בכביש אלון, באזור הבסיס, אירעו שני פיגועי ירי: בא' באלול תשס"ג (29 באוגוסט 2003) נרצח שלום (שולי) הר-מלך, ובי"ג בתמוז תשע"ה (30 ביוני 2015) נרצח מלאכי רוזנפלד.
הערות שוליים

↑  מאחז "מבוא שילה" במדבר שומרון, דבר, 12 בספטמבר 1976
↑  מנחם תלמי, כוכב השחר - מאחז במדבר, מעריב, 22 באוקטובר 1976
↑   גילי כהן, מתנחלים השתלטו על חלק מבסיס צבאי נטוש בגדה; צה"ל סיפק להם חשמל ומים, באתר הארץ, 3 באוגוסט 2015
↑  ראו על התאונה באתר מרקיע שחקים.
↑  דף לזכר שלום (שולי) הר-מלך, ב"לעד" – אתר לזכר האזרחים חללי פעולות האיבה
↑  דף לזכר מלאכי משה רוזנפלד, ב"לעד" – אתר לזכר האזרחים חללי פעולות האיבה
| בסיסי צה"ל במחוז יהודה ושומרון |
| --- | --- | --- |
| בסיסים פעילים | אוגדת אזור יהודה ושומרון • מחנה אריה • מחנה ברווז • מחנה בקעות • מחנה דביר • הר מנוח • מחנה חורון • מחנה ישי • מבוא שילה • מול נבו • בסיס נבי מוסא • מחנה עופר • מחנה ענתות • מחנה עציון • מחנה פלס • פלס נח"ל • מחנה קדום • שדמה • מחנה תבץ |  |
| בסיסים שנסגרו או שננטשו | בסיס אדוריים • בה"ד 4 • מחנה בזק • בט"ר חת"ם (שבי שומרון) • מחנה גדי • מחנה דותן • בסיס חמאם אל-מליח • מחנה חנן • מחנה יוסף • נח"ל צרי • בסיס סנור • מחנה קציף • מחנה שלח |  |
ערך זה הוא קצרמרבנושא צבא ובנושא גאוגרפיה. אתם מוזמנים לתרום לוויקיפדיה ו.
מגנוליה חלקת עלים

עלים ופרחים של מגנוליה חלקת עלים
מגנוליה חלקת-עלים (שם מדעי: Magnolia laevifolia, לשעבר Michelia yunnanensis, או גם Magnolia dianica, בכתב סיני 云南含笑 בפין-יין: Yúnnán hánxiào), היא מין צמח השייך לסוג מגנוליה. זהו שיח עד עץ ירוק-עד קטן שגובהו בין 3 ל-5 מטרים בעל פרחים לבנים ריחניים, הגדל ברפובליקה העממית של סין.
תיאור

מגנוליה חלקת-עלים היא שיח עד עץ ירוק-עד קטן שגובהו בין 3 ל-5 מטרים בעל ענפים ועלים צפופים.
פטוטרת העלים באורך 4–5 מילימטרים. הטרף דמוי ביצה הפוכה, ביצה הפוכה צרה עד סגלגלה. אורכו 4–10 סנטימטרים, ורוחבו 1.5–3.5 סנטימטרים, והוא בעל מרקם עור. גונו ירוק עמום בחלק העליון וירוק עמוק ומבריק בחלקו התחתון. בכל צד יש בין 7 ל-9 עורקים משניים המתחברים לעורק המרכזי. הרשת שיוצרים העורקים על פני העלה בולטת כשהעלה יבש. קצה העלה קהה.
הפרחים ריחניים מאוד. הם נפתחים מניצנים בגוון חלודה, והם מפוזרים אופקית לאורך הענף (בניגוד למיני מגנוליות אחרות שהפרח בקצה הענף). בפרח יש 6–12 עלי כותרת, צבעם לבן, דמויי ביצה הפוכה עד סגלגלה. אורכם 3–3.5 סנטימטרים ורוחבם 1–1.5 סנטימטרים. עלי הכותרת הפנימיים קטנים יותר. אורך האבקנים 5-10 מילימטרים, הזיר לבן באורך 3 מילימטרים והמאבקים באורך 5–7 מילימטרים. העלי באורך 1–1.3 סנטימטרים, יש בין 8 ל-20 עלי שחלה שבכל אחד 5 או 6 ביציות. עמוד העלי באורך 1 מילימטרים מחורץ לאורכו.
הפרי מכיל 5–9 עלי שחלה כדוריים ברוחב 5–8 מילימטרים כשבכל אחד בין זרע אחד לשני זרעים אדומים.
עונת הפריחה היא ממרץ עד אפריל והפירות מבשילים מאוגוסט עד ספטמבר.
תפוצה ושימושים

הצמח גדל בסבך שיחים בגובה בין 1,100 ל-2,300 מטרים מעל גובה פני הים במחוזות סין העממית גוויג'ואו, סצ'ואן, מרכז ודרום יונאן ובדרום-מזרח טיבט.
מגדלים את הצמח כצמח נוי והוא משמש להכנת בשמים.
הערות שוליים

↑  מגנוליה חלקת-עלים באתר הרשימה האדומה של IUCN
↑  השם העברי הוא תרגום השם המדעי
1 2  Magnolia laevifolia, San Francisco Botanical Garden
1 2 3 4 5 6 7  Michelia yunnanensis, Flora of china Vol. 7 Page 51, 78, 86
מדריך אתרים

עטיפת הספר The Internet Golden Directory
מדריך אתרים הוא מאגר מידע אינטרנטי המרכז קישורים לאתרי אינטרנט אחרים. נקרא גם אינדקס אתרים. המדריך מציג רשימה של אתרים בצורה ממוינת היררכית על פי קטגוריות, ומשמש לאיתור אתר רצוי וקבלת מידע בסיסי עליו. יצירת ההיררכיה ותיאור האתר מצריכים מעורבות אנושית ואינם ניתנים לביצוע בצורה אוטומטית (בשל הקושי בפרשנות של שפה מדוברת). מנהל המדריך מחליט על האתרים שייכללו במדריך וכן על מיקומם ברשימה לפי אמות המידה המתאימות לסוג המדריך. בדרך כלל, מדריך אתרים מסחרי יכלול אתרים וימקם אותם במדריך לפי אמות מידה כלכליות. בנוסף לגישה ההיררכית למידע שבמדריך, ניתן לאתר אותו גם באמצעות כלי חיפוש פנימי.
מדריך אתרים יכול להיות:
מדריך כללי - הנמצא בדרך כלל בפורטלים גדולים
מדריך ספציפי - מדריך המוקדש לנושא מסוים בלבד
היתרון של מדריך אתרים הוא שיש פיקוח אנושי על האתרים הנכללים בו. כך נמנעים מלקבל תוצאות של אתרים שאינם קשורים למילות החיפוש או אתרים "נידחים". יתרון זה מהווה גם חיסרון במקרים רבים מפני שמדריך אתרים יכול לכלול תוצאות מוטות. מנוע חיפוש, לעומת זאת, בונה את מאגר המידע שלו באופן אוטומטי.
בראשית ימי האינטרנט יצאו לאור ספרים של מדריכי אתרים, ובהם רשימה של אתרים מסווגת לפי נושאים, עם מילות הסבר על כל אתר. עם הגידול במספר האתרים ובדינמיות שלהם, היה ברור שמקומם של מדריכי אתרים הוא באינטרנט עצמו. מדריכי אתרים אינטרנטיים היו פופולריים מאוד, אולם בשל גידול האינטרנט הם מתקשים לתת גישה לאתרים רבים, ומנועי חיפוש הפכו לפופולריים יותר. גם כיום מדריכי אתרים פופולריים, אך בעיקר בנושאים ספציפיים.
מדריכי האתרים הנודעים ביותר בעולם הם המדריך הפתוח החופשי לשימוש והמדריך המסחרי של Yahoo.
מדריכי האתרים המפורסמים בעברית הם הגרסה המקומית של המדריך הפתוח והמדריך של וואלה.
לארי פלינט: האיש והסקנדל

| --- | --- |

 בימוי:  מילוש פורמן 
 הופק בידי:  אוליבר סטון, מייקל האוזמן 
 תסריט:  סקוט אלכסנדר, לארי קרצ'בסקי 
 עריכה:  כריסטופר טלפסן 
 שחקנים ראשיים:  וודי הרלסון (לארי פלינט) Ryan Post (Jimmy Flynt) Jan Tříska (ג'וזף פול פרנקלין) ג'יימס קארוויל (Simon L. Leis, Jr.) Aurélia Thierrée נורם מקדונלד מיילס צ'אפין Cody Block (לארי פלינט) Brett Harrelson (Jimmy Flynt) לארי פלינט קריספין גלובר אדוארד נורטון (Alan Isaacman) קורטני לאב (אלתיאה פלינט) וינסנט שיאבלי Richard Paul (ג'רי פאלוול) Burt Neuborne Donna Hanover (Ruth Carter Stapleton) ג'יימס קרומוול (Charles Keating) סקוט ויליאם וינטרס אוליבר ריד D'Army Bailey Neill Calabro Mike Pniewski 
 מוזיקה:  תומאס ניומן 
 צילום:  פיליפ רוסלו 
 מדינה:  ארצות הברית 
 חברת הפקה:  Phoenix Pictures 
 חברה מפיצה:  InterCom, וודו 
 שיטת הפצה:  וידאו על פי דרישה 
 הקרנת בכורה:  20 בפברואר 1997 
 משך הקרנה:  130 דק' 
 שפת הסרט:  אנגלית 
 סוגה:  סרט ביוגרפי, סרט בית משפט, סרט דרמה, סרט להט"בי 
 הכנסות באתר מוג'ו:   peoplevslarryflynt
 פרסים:  פרס דב הזהב  פרס סטלייט לתסריט המקורי הטוב ביותר (סקוט אלכסנדר, לארי קרצ'בסקי)  פרס גלובוס הזהב לבמאי הטוב ביותר - סרט קולנוע (מילוש פורמן)  פרס גלובוס הזהב לתסריט הטוב ביותר (לארי קרצ'בסקי, סקוט אלכסנדר)  פרס הישג בקולנוע העולמי של האקדמיה האירופית לקולנוע (מילוש פורמן) 
 דף הסרט ב־IMDb
 
לארי פלינט: האיש והסקנדל (באנגלית: The People vs. Larry Flynt) הוא סרט דרמה ביוגרפי אמריקאי משנת 1996 בבימויו של מילוש פורמן. הסרט מתאר את עלייתו של לארי פלינט, המו"ל של מגזין הפורנוגרפיה "האסלר", ואת מאבקו במוסדות הדת ובחוק. את פלינט מגלם וודי הרלסון, קורטני לאב מגלמת את אשתו אלתיאה, ואדוארד נורטון מגלם את עורך דינו, אלן איזקמן. התסריט, שנכתב על ידי סקוט אלכסנדר ולארי קראזוסקי, משתרע על פני כ-35 שנים מחייו של פלינט, מהילדותו הענייה בקנטקי ועד המאבק המשפטי שלו מול הכומר ג'רי פאלוול. הסרט מבוסס חלקית על פרשת בית המשפט העליון של ארצות הברית האסלר נגד פאלוול.
למרות הצלחה מוגבלת בקופות, הסרט זכה לשבחי הביקורת והעניק להרלסון, לאב, נורטון ולפורמן מספר מועמדויות ופרסים, כולל מועמדות לפרס האוסקר לשחקן הטוב ביותר להרלסון ולבמאי הטוב ביותר לפורמן. פורמן אף זכה בפרס גלובוס הזהב לבימוי הטוב ביותר.
עלילה

בשנת 1952, לארי פלינט בן ה-10 מוכר משקאות אלכוהוליים בקנטקי. כעשרים שנה לאחר מכן, לארי ואחיו הצעיר ג'ימי מנהלים מועדון חשפנות בסינסינטי. כשהרווחים יורדים, לארי מחליט לפרסם עלון עבור המועדון, שיהפוך בהמשך למגזין "האסלר", עם תמונות עירום של נשים שעובדות במועדון. עם פרסום תמונות עירום של ג'קלין קנדי אונאסיס בשנת 1972, המכירות מתחילות לעלות בחדות.
פלינט מתאהב באלתיאה ליז'ר, חשפנית העובדת באחד ממועדוניו, ובזכות עזרתה ועזרתו של אחיו ג'ימי, פלינט צובר הון רב ממכירת המגזין. עם ההצלחה מגיעים גם אויבים, ופלינט מוצא את עצמו דמות שנואה בקרב פעילים נגד פורנוגרפיה. הוא מתעמת עם הפעילים וטוען ש"רצח הוא בלתי חוקי, אבל אם אתה מצלם אותו, אולי תקבל שם במגזין ואולי אפילו תזכה בפרס פוליצר. לעומת זאת, סקס הוא חוקי, אבל אם אתה מצלם את המעשה, אתה עלול להיכנס לכלא". הוא מעורב במספר מקרים משפטיים בולטים ומתחבר לעורך דין צעיר, אלן איזקמן. בשנת 1975, לאחר שנפסק נגדו כי הוא "סוחר זבל" בסינסינטי, הערעור מתקבל והוא משתחרר מהכלא זמן קצר לאחר מכן. רות קרטר סטייפלטון, פעילה נוצרית ואחותו של הנשיא ג'ימי קרטר, פונה אל פלינט ומבקשת ממנו להקדיש את חייו לישוע. פלינט נראה מתרשם ומתחיל לתת לדתו החדשה להשפיע על כל תחומי חייו, כולל על תוכן המגזין. אלתיאה מתנגדת לכך בתוקף משום שהותקפה מינית על ידי נזירות כשהייתה בבית ספר קתולי.
בשנת 1978, במהלך משפט נוסף בג'ורג'יה, פלינט ואיזקמן נורים על ידי אדם עם רובה בעת שהם יוצאים מבית המשפט. איזקמן מחלים, אבל פלינט נותר משותק מהמותניים מטה ונעזר בכיסא גלגלים למשך שארית חייו. כתוצאה מהכאבים הנפשיים והפיזיים, הוא עובר להתגורר בבוורלי הילס ושוקע בדיכאון ובשימוש בסמים. בתקופה זו, גם אלתיאה מתמכרת למשככי כאבים ולמורפיום.
בשנת 1983, פלינט עובר ניתוח להרדמת עצבים בעמוד השדרה הפגוע כתוצאה מהירי, והוא מרגיש מחודש. הוא חוזר לעסוק באופן פעיל במגזין, שבתקופתו נעדרותו נוהל על ידי אלתיאה וג'ימי. פלינט עומד שוב בפני בית המשפט לאחר שהדליף סרטונים הנוגעים לפרשת ג'ון דלוריאן, ובמהלך הדיונים הוא מפטר את איזקמן, ואז משליך תפוז על השופט. מאוחר יותר הוא לובש חיתול אמריקאי יחד עם קסדה של צבא ולובש חולצות עם מסרים פרובוקטיביים כמו "הלוואי שהייתי שחור" ו-"זיין את בית המשפט הזה". לאחר שהוא יורק מים על השופט, פלינט נשלח למחלקה פסיכיאטרית, שם הוא שוקע שוב בדיכאון. פלינט מפרסם פרסומת סאטירית שבה ג'רי פאלוול מספר על מפגש מיני שיכור עם אמו. פאלוול תובע את פלינט על הוצאת דיבה ועל גרימת מצוקה נפשית. פלינט תובע בחזרה על הפרת זכויות יוצרים, בטענה שפאלוול העתיק את המודעה והשתמש בה לגיוס תרומות לכיסוי הוצאותיו המשפטיות. התיק עובר למשפט בדצמבר 1984, אך פסק הדין מעורב: פלינט נמצא אחראי על גרימת מצוקה נפשית אך לא על הוצאת דיבה. עד אז, אלתיאה נדבקה ב-HIV, שהפך לאיידס. זמן מה לאחר מכן, בשנת 1987, פלינט מוצא אותה מתה באמבטיה, לאחר שטבעה.
פלינט מפציר באיזקמן לערער על ההחלטה נגד פאלוול לבית המשפט העליון של ארצות הברית. איזקמן מסרב ואומר שפלינט השפיל אותו במהלך המשפטים. פלינט מתחנן בפניו ואומר שהוא "רוצה שיזכרו אותו עבור משהו משמעותי". איזקמן מסכים וטוען את עניין ה"מצוקה הנפשית" בפני בית המשפט העליון בדצמבר 1987. עם פלינט יושב בשקט באולם בית המשפט, ההחלטה הקודמת מתהפכת בפסק דין פה אחד. לאחר המשפט, פלינט נותר לבד בחדרו וצופה בקלטות וידאו ישנות שבהן הוא ואלתיאה היו מאושרים ובריאים לפני שהטרגדיות פקדו אותם.
שחקנים ראשיים

וודי הרלסון – מגלם את לארי פלינט. בתפקידו, הרלסון מראה את המורכבות של דמותו של פלינט, מהיותו יזם מעורר מחלוקת ועד למאבקו העיקש על חופש הביטוי."
קורטני לאב – מגלמת את אלתיאה ליז'ר, אשתו של פלינט. דמותה של אלתיאה היא מרכזית בסרט, כשהיא משמשת כמקור תמיכה, אך גם כדמות טראגית עם סיפור חיים כואב, כולל מאבקה בהתמכרות.
אדוארד נורטון – מגלם את עורך הדין אלן איזקמן. נורטון מציג את איזקמן כעורך דין נאמן, המשמש קול שפוי במאבקו המשפטי של פלינט. דמותו גם עוברת תהליך אישי לאורך הסרט כשהיא מתמודדת עם האתגרים המשפטיים והמוסריים.
ברט הרלסון – מגלם את ג'ימי פלינט, אחיו הצעיר של לארי. דמותו של ג'ימי נוגעת ללב, כשהוא ניצב לצד אחיו במאבקיהם השונים.
דונה הנובר – מגלמת את רות קרטר סטייפלטון, פעילה נוצרית ואחותו של הנשיא ג'ימי קרטר. דמותה מנסה להוביל את פלינט לחיים רוחניים.
ריצ'רד פול – מגלם את הכומר ג'רי פאלוול, דמות מרכזית בעימות המשפטי עם פלינט, המייצג את הכוחות הדתיים שמולם פלינט נאבק על חופש הביטוי.
הפקה

תהליך הפקת הסרט כלל מספר שחקנים שנחשבו לתפקידים שונים לפני שבחרו בהרלסון בתפקיד הראשי. האחים הרלסון – וודי וברט – מגלמים בסרט את האחים פלינט, מה שמוסיף מימד של אמינות לדינמיקה המשפחתית המוצגת בו. אחד הרגעים הבולטים בסרט הוא השתתפותו של לארי פלינט האמיתי בתפקיד השופט מוריסי, השופט שגזר עליו מאסר בשנת 1977.
הערות שוליים

↑  Milos Forman Explains Why He Made `The People Vs. Larry Flynt' - tribunedigital-chicagotribune, web.archive.org, ‏2017-07-29
| פרס גלובוס הזהב לתסריט הטוב ביותר |
| --- | --- | --- |
| 1947‏-1954 | נס ברחוב 34 (1947) • החיפוש (1948) • קרב קרקע (1949) • הכל אודות חוה (1950) • ניצחון בוהק (1951) • חמש אצבעות (1952) • לילי (1953) • סברינה (1954) |  |
| 1965‏-1980 | דוקטור ז'יוואגו (1965) • אדם לכל עת (1966) • כחום הלילה (1967) • צ'ארלי (1968) • אן של אלף הימים (1969) • סיפור אהבה (1970) • בית חולים (1971) • הסנדק (1972) • מגרש השדים (1973) • צ'יינהטאון (1974) • קן הקוקייה (1975) • רשת שידור (1976) • דירה לשניים (1977) • אקספרס של חצות (1978) • קרמר נגד קרמר (1979) • התצורה התשיעית (1980) |  |
| 1981‏-2000 | האגם המוזהב (1981) • גנדי (1982) • תנאים של חיבה (1983) • אמדאוס (1984) • שושנת קהיר הסגולה (1985) • המיסיון (1986) • הקיסר האחרון (1987) • אהבה במלכוד (1988) • נולד בארבעה ביולי (1989) • רוקד עם זאבים (1990) • תלמה ולואיז (1991) • ניחוח אישה (1992) • רשימת שינדלר (1993) • ספרות זולה (1994) • על תבונה ורגישות (1995) • לארי פלינט: האיש והסקנדל (1996) • סיפורו של ויל האנטינג (1997) • שייקספיר מאוהב (1998) • אמריקן ביוטי (1999) • טראפיק (2000) |  |
| 2001-היום | נפלאות התבונה (2001) • אודות שמידט (2002) • אבודים בטוקיו (2003) • דרכים צדדיות (2004) • הר ברוקבק (2005) המלכה (2006) • ארץ קשוחה (2007) • נער החידות ממומביי (2008) • תלוי באוויר (2009) • הרשת החברתית (2010) • חצות בפריס (2011) • ג'אנגו ללא מעצורים (2012) • היא (2013) • בירדמן (2014) • סטיב ג'ובס (2015) • לה לה לנד (2016) • שלושה שלטים מחוץ לאבינג, מיזורי (2017) • הספר הירוק (2018) • היו זמנים בהוליווד (2019) • משפט השבעה משיקגו (2020) • בלפסט (2021) • רוחות אינישרין (2022) • אנטומיה של נפילה (2023) |  |
| --- | --- |
בקרת זהויות :  CANTIC: a12094997  LCCN: n96062809  VIAF: 316753738   WorldCat (עם VIAF): 316753738
מאן CLA

| --- | --- |

MAN CLA דגם "26.280 6x4 tipper"
 מאפיינים כלליים
 יצרן:  MAN Truck & Bus (אנ') (שם רשמי : MAN Nutzfahrzeuge AG) (ייצור שלדה)
 שנות ייצור:  2007 - הווה
 הרכבה:  הודו הודו  אינדונזיה אינדונזיה  מלזיה מלזיה  הפיליפינים הפיליפינים  דרום אפריקה דרום אפריקה  תאילנד תאילנד  אוזבקיסטן אוזבקיסטן
 חברת אם:  מאן
 בסיס גלגלים:  3,180 מ"מ (דגם 26.280 טיפר, הנעה 4x6)  4,200 מ"מ (דגם 20.280 טיפר, הנעה 4x2)
 מפרט טכני
 מנוע:  מנועי דיזל - טורבו 6 צילינדרים 6,871 סמ"ק המפיק 220 כ"ס  6 צילינדרים 6,871 סמ"ק המפיק 230 כ"ס  6 צילינדרים 6,871 סמ"ק המפיק 280 כ"ס  6 צילינדרים 6,871 סמ"ק המפיק 300 כ"ס
 הילוכים:  תמסורת ידנית - 6 מהירויות  תמסורת ידנית - 9 מהירויות
מאן CLA (בגרמנית : MAN CLA) היא סדרה של משאיות בינוניות וכבדות שפותחו בהודו ברישיון חטיבת המשאיות והאוטובוסים MAN Truck & Bus (אנ') אשר ייצרה את השלדה בבעלות מאן, אשר מיוצרים משנת 2007.
דגמי "מאן CLA" מיוצרים ברישיון "מאן" בארצות הבאות: הודו, אינדונזיה, מלזיה, הפיליפינים, דרום אפריקה, תאילנד ו-אוזבקיסטן.
דגמי "מאן CLA" מיוצרים בתצורות של "משאית אחודה" ובתצורות של משאיות סמי-טריילר למגוון מטרות.
סיווג לפי ייעוד (סיווג חלקי): משאית עפר, משאית מנוף, משאית הובלה, משאית בניין, משאית אשפה, כבאיות. חלק מהדגמים מיוצרים במגוון מידות של מכולות.
דגמים

"15.200 4x2" - גורר ממשאית סמי-טריילר, משקל מארז כולל גוף, מנוע, נוזלים, אביזרים, נהג, נוסעים ומטען - 18 טון, משקל מקסימלי כולל נגרר - 40 טון
"18.280 4x2" - יוצר ב-3 גרסאות, משקל מקסימלי : 15 טון, 16 טון, 20 טון
"20.280 tipper 4x2", משקל מקסימלי - 20 טון
"26.280 4x6 tipper"
"28.280 4x6", משקל מקסימלי 26 טון
"28.280 4x6", - גורר ממשאית סמי-טריילר, משקל מארז כולל גוף, מנוע, נוזלים, אביזרים, נהג, נוסעים ומטען - 26 טון, משקל מקסימלי כולל נגרר - 44 טון
"28.280 tipper 4x6", משקל מקסימלי - 26 טון
"28.280 2x6", משקל מקסימלי - 26 טון
"31.280 4x8", משקל מקסימלי - 31 טון
"31.280 tipper 4x8", משקל מקסימלי - 31 טון
דגמים > סוגי הנעות

4x2
4x6
2x6
4x8
גלריה

"מאן CLA" דגם "26.280 6x4 tipper"
שלדה כולל קבינה "מאן CLA"
שלדה כולל קבינה "מאן CLA"
ראו גם

מאן TG (אנ')
הערות שוליים

↑  "מאן CLA" בשוקי דרום אפריקה truck.man.eu/za/en/man-world/man-in-south-africa/press-and-media/MAN-CLA-proves-ideal-for-specialised
↑  חטיבת המשאיות והאוטובוסים מאן ://web.archive.org/web/20111130043849
↑  מאן מציגה סדרת אבולוציה CLA לשוקי אסיה ואפריקה MAN presents CLA Evolution series for Asian and African markets". motorindiaonline.in. Retrieved 2018-05-18.
↑  "מאן CLA" - ברושור zmd.co.zw/wp-content/uploads/2018/12/MAN-CLA-Brochure
↑  דגם מאן 20.280 2x4 tipper pktrucks.com/product/man-cla-20-280-4x2-tipper
↑  דגם מאן 26.280 6x4 tipper pktrucks.com/product/man-cla-26-280-6x4-tipper
מאן (חברה)

| --- | --- |

 נתונים כלליים
 בורסה:  הבורסה לניירות ערך בפרנקפורט (MAN) 
 תקופת הפעילות:  1758 – 31 באוגוסט 2021 (כ־263 שנים) 
 חברת אם:  Traton 
 חברות בנות:  MAN Diesel SE  Allgemeine Oel-Handelsgesellschaft m.b.H.  MAN Latin America Indústria e Comércio de Veiculos Ltda.  MAN Truck & Bus  ÖAF 
 מיקום המטה:  מינכן 
 ענפי תעשייה:  הנדסת רכב, הנדסת מכונות בניית מפעלים, הנדסת מכונות, תעשיית הרכב 
 מוצרים עיקריים:  משאית, אוטובוס, מנוע דיזל 
 עובדים:  55,235 (נכון ל־30 ביוני 2012) 
  
 אתר רשמי
 
לוגו מאן המופיע בקדמת רכביה
אוטובוס נמוך רצפה מתוצרת מאן דגם NL-263 של חברת דן חברה לתחבורה ציבורית ,דגם זה יצא משירות
רכבת מתוצרת מאן
משאית של מאן
מאן NG363F מרכב אפסילון A בשירות אגד
מאן (גרמנית Maschinenfabrik Augsburg-Nürnberg או MAN) היא חברה גרמנית המתמחה בציוד הנדסה וכלי רכב מסחריים. החברה מייצרת אוטובוסים, משאיות ומנועי דיזל.
מאן היא הוותיקה מבין 30 חברות הגרמניות הנסחרות בבורסה של גרמניה. בשנת 2008 חגגה מאן 250 שנה להיווסדה. בחברה מועסקים כ-55,000 עובדים (נכון ל-2008) והחברה היא אחת המובילות באירופה בתחומה. משרדיה הראשיים של החברה ממוקמים בעיר מינכן.
היסטוריה

שורשיה של חברת מאן מתחילים בשנת 1758 כאשר בית יציקה "סנט אנטוני" פתח מפעל בעיר אוברהאוזן. באותו זמן היה מפעל זה המפעל לייצור כלי הנדסה כבדה הראשון בחבל הרוהר. עם השנים החברה התמזגה עם חברות נוספות ובשנת 1840 הוקמה רשמית חברת MAN (ראשי תיבות של Maschinenfabrik Augsburg Nürnberg).
החברה הקימה את בית הדפוס הראשון לעיתונים בגרמניה עם טכנולוגיה חדשנית, מקרר "סיסטם לינדה" ומנוע דיזל בשנים 1893–1897.
בשנת 1924 הציגה מאן לראשונה משאית דיזל שלה בתערוכת רכב של ברלין.
בשנת 1929 נקנתה מאן על ידי חברת GHH.
במהלך מלחמת העולם השנייה, מאן ייצרה מערכות לחימה עבור הורמאכט. עקב כך מפעלי החברה היוו יעד משמעותי להפצצות מטוסי בעלות הברית. החברה תכננה וייצרה את טנק הפנתר, טנק המערכה הבינוני של הוורמאכט החל מ-1942. הטנק נחשב למוצלח מבין הטנקים המקבילים של כלל הצבאות שלחמו במלחמה זו. על הפרויקט התמודדו מאן ומרצדס בנץ. על אף העדפתו של היטלר את הצעת מרצדס, קיבלה מאן את הפרויקט. זאת לאחר שהגישה הצעה משופרת, משהובאו לידיעתה מרכיבי הצעת מרצדס. כמו כן ייצרה מאן מנועי דיזל עבור ה U-Boats, צוללות הצבא הגרמני.
לאחר מלחמת העולם השנייה מאן GHH הייתה על סף הליך פירוק כאשר איבדה את לקוחותיה בכל רחבי העולם. בעלות הברית השתלטו על החברה על מנת לשקם את כלכלתה של גרמניה ההרוסה ופירקו את החברה למספר חברות. את מפעלי הפלדה של GHH העבירו לבעלות אחרת.
בשנת 1971 רכשה מאן את חברת באסינג הגרמנית, אשר הייתה אחת החברות המובילות בגרמניה לייצור אוטובוסים. מאז משתמשת בסמל האריה שלה על המשאיות והאוטובוסים שלה. בשנת 1986 התמזגו מאן ו-GHH לחברה אחת והקימו את מטה החברה במינכן.
בשנת 2006 רכשה מאן 15.6% מן הבעלות על חברת סקאניה השוודית בשווי 10.3 מיליארד אירו.
מאן בישראל

לאחר מלחמת יום הכיפורים החליף מערך ההובלה של צה"ל את משאיות הליילנד ששימשו אותו עד אז במשאיות מאן בעלות משקל כולל של 19 טון. משאיות אלה היוו את עיקר כוח ההובלה של צה"ל עד אמצע שנות ה-90'.
חברת מאן הייתה בעשור הראשון של המאה ה-21 ספקית האוטובוסים הגדולה ביותר בישראל. במשך שנים רבות זיכיון היבוא של מאן הוחזק בידי "החברה המאוחדת למזרח הקרוב". ב-2011 היא נרכשה על ידי "קבוצת מכשירי תנועה".
בעשור הראשון של המאה ה-21, רוב חברות האוטובוסים בישראל השתמשו באוטובוסים של מאן: את שלדת האוטובוסים הן רוכשו ממאן, וכל שאר חלקי האוטובוס מורכבים במפעלי הארגז ומרכבים. כיום רק אגד ודן משתמשות באוטובוסים של מאן, ושאר החברות עברו לאוטובוסים של יצרנים ארופיים אחרים וכן לאוטבוסים מתוצרת סין.
דגמי אוטובוסי MAN הפועלים או שפעלו בחברות תחבורה ציבורית בישראל:
MAN SR
MAN SL - הופעל על ידי דן. יצא מהשירות בשנת 2014.
MAN SG - הופעל על ידי חברת דן. יצא מהשירות בשנת 2014.
MAN SU
MAN EL - הופעל על ידי דן. יצא מהשירות בשנת 2014.
MAN NL - בעשור הראשון של המאה ה-21, הופעל על ידי רוב חברות התחבורה ציבורית בישראל. כיום מופעל רק על ידי אגד ודן.
MAN NG - מופעל על ידי אגד ודן.
מאן NL323F - מופעל על ידי אגד ודן.
מאן היא ספקית משאיות מהמובילות באירופה, כולל בישראל. "מאן ישראל" מייבאת משאיות לסקטור האזרחי ולצה"ל.
תוך שיתוף פעולה עם חברת "הארגז", בנתה מאן את כלי הרכב ששימש למטרונית, מערך האוטובוסים המהיר המשרת את מטרופולין חיפה בתקופת דן בצפון. עקב העברת ההפעלה של המטרונית לחברת סופרבוס, אוטובוסים אלו יצאו מהשירות. אם כי הם מופעלים במספר קווים בתל אביב על ידי דן.
מאן בישראל > אוטובוסים

מאן NG272
מאן (2)NG272
מאן SL200
מאן NL262
מאן NL202
מאן 24.3x0
MAN NL xx3
מאן בישראל > משאיות

מאן CLA
מאן TG
הערות שוליים

↑  הדר תדמור, יצרנית המשאיות הגרמנית מאן רכשה למעלה מ-14% ממניות סקניה מהציבור, באתר TheMarker‏, 12 באוקטובר 2006
↑   אבי בר-אלי, דן רוכשת אוטובוסים מתוצרת מאן במשך 30 שנה - ללא מכרז, באתר TheMarker‏, 15 באוקטובר 2013
↑  דניאל שמיל, "רכישת זיכיון מאן בידי מכשירי תנועה תפגע בתחרות", באתר TheMarker‏, 3 באוקטובר 2011
↑  דובי בן גדליהו, ‏מכשירי תנועה רוכשת זיכיון יבוא MAN לישראל ב-130 מיליון שקל, באתר גלובס, 4 בספטמבר 2011
| --- | --- |
בקרת זהויות :  NLI: 987007265170905171  GND: 16061747-9  ISNI: 0000 0001 0790 8060  LCCN: n83010180  NKC: osa2014804264  SUDOC: 029144116  VIAF: 146059906   WorldCat (עם VIAF): 146059906
לוח שנה (כלי)

לוח שנה
חודש יוני בשעת קציר. אחד מדפי לוח השנה כפי שמופיע בספר השעות "השעות העשירות מאוד של דוכס ברי"
לוח שנה הוא כלי מוחשי, שבאמצעותו ניתן להציג את לוח השנה המופשט. בלוח השנה ניתן למצוא מידע רלוונטי מסוגים שונים, כגון:
באיזה יום בשבוע חל תאריך מסוים
מתי חל חג או מועד אחר
בלוח שנה עברי מצוינים פעמים רבות זמני כניסת השבת ויציאתה, ופרטי פרשת השבוע.
בנוסף ניתן לרשום בלוח השנה פעולות שנקבעו למועד מסוים, כגון המועד שבו יש להתייצב לבדיקה אצל רופא השיניים או המועד שנקבע לישיבה מסוימת.
במשך שנים רבות היה לוח השנה מודפס על גבי נייר, במגוון רחב של וריאציות. בשלהי המאה העשרים, עם התפתחות המחשוב, פותחו תוכנות להצגתו של לוח השנה, ובשימוש משרדי נעשה שימוש נרחב בתוכנות המאפשרות גם זימון פגישות לתאריך מסוים. אמצעי אלקטרוני נוסף שהפך לתחליף ללוח השנה המסורתי הוא מחשב כף יד. גם בדגמים רבים של טלפונים סלולריים מתאפשרת הצגה של לוח שנה.
לוחות השנה הנפוצים מציגים את הלוח הגרגוריאני, בישראל מוצג בנוסף גם הלוח העברי.